CELEX: 32017D2071
Language: da
Date: 2017-11-13 00:00:00
Title: Rådets afgørelse (FUSP) 2017/2071 af 13. november 2017 om udnævnelse af Den Europæiske Unions særlige repræsentant for Sydkaukasus og krisen i Georgien

14.11.2017   
            
            
               DA
            
            
               Den Europæiske Unions Tidende
            
            
               L 295/55
            
         RÅDETS AFGØRELSE (FUSP) 2017/2071
   af 13. november 2017
   om udnævnelse af Den Europæiske Unions særlige repræsentant for Sydkaukasus og krisen i Georgien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 33 og artikel 31, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 8. juli 2014 vedtog Rådet afgørelse 2014/438/FUSP (1) om udnævnelse af Herbert SALBER til Den Europæiske Unions særlige repræsentant (EUSR) for Sydkaukasus og krisen i Georgien.
            
         
               (2)
            
            
               Den 17. februar 2017 vedtog Rådet afgørelse (FUSP) 2017/299 (2) om forlængelse af mandatet for EUSR for Sydkaukasus og krisen i Georgien indtil den 30. juni 2018.
            
         
               (3)
            
            
               I forlængelse af udnævnelsen af Herbert SALBER til en anden stilling bør Toivo KLAAR udnævnes til EUSR for Sydkaukasus og krisen i Georgien fra den 13. november 2017.
            
         
               (4)
            
            
               EUSR gennemfører mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
            
         VEDTAGET DENNE AFGØRELSE:
   Artikel 1
   1.   Herbert SALBERs mandat som Den Europæiske Unions særlige repræsentant (EUSR) for Sydkaukasus og krisen i Georgien afsluttes den 15. august 2017.
   2.   Toivo KLAAR udnævnes til EUSR for Sydkaukasus og krisen i Georgien fra den 13. november 2017 til den 30. juni 2018. Vedkommende udøver sit mandat i overensstemmelse med afgørelse (FUSP) 2017/299.
   3.   Rådet kan beslutte, at EUSR's mandat skal afsluttes tidligere, på grundlag af en vurdering fra Den Udenrigs- og Sikkerhedspolitiske Komité og efter forslag fra Unionens højtstående repræsentant for udenrigsanliggender og sikkerhedspolitik.
   Artikel 2
   Udgifterne i forbindelse med den administrative kontinuitet mellem mandaterne for EUSR i perioden fra den 15. august 2017 til den 12. november 2017 dækkes af det finansielle referencegrundlag, der er fastsat i artikel 5, stk. 1, i afgørelse (FUSP) 2017/299.
   Artikel 3
   Denne afgørelse træder i kraft på dagen for vedtagelsen.
   Artikel 1, stk. 1, og artikel 2 finder anvendelse fra den 15. august 2017.
   
      Udfærdiget i Bruxelles, den 13. november 2017.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Rådets afgørelse 2014/438/FUSP af 8. juli 2014 om ændring og forlængelse af mandatet for Den Europæiske Unions særlige repræsentant for Sydkaukasus og krisen i Georgien (EUT L 200 af 9.7.2014, s. 11).
   
      (2)  Rådets afgørelse (FUSP) 2017/299 af 17. februar 2017 om forlængelse af mandatet for Den Europæiske Unions særlige repræsentant for Sydkaukasus og krisen i Georgien (EUT L 43 af 21.2.2017, s. 214).